[{"text_idx": "#000013", "text": "Siaradodd Dwayne Peel gyda\u2019r wasg yn dilyn fuddugoliaeth 55-21 yn erbyn Nottingham mewn ge\u0302m gyfeillgar ym Mharc y Scarlets."}, {"text_idx": "#000015", "text": "Dwayne, beth wyt ti\u2019n i feddwl am y berfformiad a gweld cefnogwyr no\u0302l yn y stadiwm?"}, {"text_idx": "#000016", "text": "DP: \u201cRoedd hi\u2019n gre\u0302t i gael y ge\u0302m gyntaf adre\u2019, mae\u2019r wythnosau diwethaf wedi bod yn rhai hir ac yn dda i gael ychydig o gystadlu eto. Hyfryd oedd gweld y cefnogwyr eto. Hir yw bob aros ac roedd hi\u2019n dda i groesi\u2019r llinell gais sawl tro hefyd.\u201d"}, {"text_idx": "#000017", "text": "Y chwaraewyr ifanc yn camu i fyny at y galw?"}, {"text_idx": "#000018", "text": "DP: \u201cY peth pwysicaf iddyn nhw yw cael y profiad. Mae llawer o\u2019r bois yma heb chwarae yn ystod cyfnod Covid. Dechreuodd y bois yn araf, nad oedd yr hanner cyntaf yn gre\u0302t, ond roedd hi\u2019n bwysig i\u2019r bois yna i fynd allan ac fe wnaeth y bois yn dda i sgori yn yr ail chwarter a pan laciodd y chwarae yn yr ail hanner.\u201d"}, {"text_idx": "#000020", "text": "DP: \u201cRoedd Archie yn egni\u0308ol iawn, llawer o rhediadau ac yn gefnogol i\u2019r bois. Credu bysen i wedi mynd am yr hat-tric yn lle pasio i Ryan ar y diwedd! Dwi\u2019n bles iawn gydag ef a Harri, y ddau yn ddeunaw oed ac heb chwarae rygbi hy\u0302n erioed o\u2019r blaen. Bydd hynny\u2019n gre\u0302t am eu datblygiad nhw.\u201d"}, {"text_idx": "#000022", "text": "DP: \u201cMae Steff wedi edrych yn gre\u0302t yn ystod ymarferion, wedi rhoi popeth i mewn i\u2019r sesiynau a rhoi perfformiad da i ni. Gallwn ddweud yr un peth am Ryan, mae wedi gweithio\u2019n galed, yn siarp, ac yn edrych yn ffit ac roedd ei gais yn yr ail hanner wedi gorffen yn dda.\u201d"}, {"text_idx": "#000024", "text": "DP: \u201cRydym yn mynd i ffwrdd i wersyll ymarfer yng Ngogledd Cymru ac wedyn yn chwarae yn erbyn Leicester ar ddydd Iau gyda thi\u0302m gwahanol ac fe allwn weld ble ydyn ni ar o\u0302l hynny. Mae llawer o bethau i weithio ar, rydym yn ceisio datblygu steil o chwarae yn ymosodol ac i ni heb gyffwrdd a\u0302 phob peth eto, ond dyna beth rydym am wneud dros yr wythnosau nesaf, i wella\u2019r manylion bach cyn cychwyn ein hymgyrch URC yng Nghaeredin."}]